Lav et referat af nedenstående tekst:

Tekst:
Mandag morgen udbrød en voldsom brand i butikken Colorama i Farsø. Ilden bredte sig hurtigt til to lejligheder i ejendommen, men inden da kom tre kvinder der opholdt sig i lejlighederne heldigvis ud. - Da vi kommer frem har ilden bredt sig op igennem taget på en del af butikken og ruderne er begyndt at springe, fortæller indsatsleder Jes Caspar Mortensen fra Nordjyllands Beredskab. Ifølge ham har butikken fået store brand- og røgskader og næsten ligeså slemt ser det ud i de to ljeligheder. Klokken 9.50 havde indsatslederen rekvireret en kran fra Beredskabsstyrelsen i Thisted, der kunne komme ned og hjælpe med de afsluttende manøvrer i slukningsarbejdet. - Vi har sådan set godt styr på branden, men ilden løber inde i tagkonstruktionen, og derfra kan den antænde lejlighederne igen, så vi skal hurtigts muligt have løftet taget af, så vi kan få slukket ilden helt. Butikken Colorama sælger tæpper, gardiner og maling og ifølge indsatslederen har det hjulpet ilden godt på vej. - Det har helt sikkert været kalorier som ilden har levet godt af, siger han. Når branden er endeligt slukket vil ejendommen blive spærret af og Nordjyllands Politi skal efterfølgende lave en brandundersøgelse, der kan slå fast hvordan ilden startede.

Referat:
En voldsom brand brød mandag morgen ud i en butik i Farsø.